**Zverejnenie zámeru priameho predaja majetku
obce Pochabany 3/2019**

1) Obec Pochabany, so sídlom Pochabany č. 24, 956 38 Pochabany, v zmysle § 9a ods. 1 písm. c) a ods. 5 zákona SNR č. 138/1991 Zb. o majetku obcí v znení neskorších predpisov a v zmysle Uznesenia Obecného zastupiteľstva v Pochabanoch č. 23. zo dňa 07.06.2019 zverejňuje zámer priameho predaja svojho majetku.

2) Predmetom zámeru priameho predaja je nehnuteľný majetok prac. č. KN-C 1212/3 orná pôda o výmere 970 m2 , LV č. 701 - pozemok nachádzajúci sa v obci Pochabany, okres Bánovce nad Bebravou, kraj Trenčiansky. Uvedená parcela vznikla geometrickým plánom č. 36316709-99/18, overeným Okresným úradom Bánovce nad Bebravou, katastrálny odbor pod č. 425/2018, dňa 14.11.2018.

3) Najnižšia, t.j. minimálna cena, za ktorú sa predmetný pozemok ponúka na predaj je stanovená vo výške 13,00 eur/m2; t.j. za 970 m2 vo výške 12 610,00 eur. Cena je stanovená Uznesením Obecného zastupiteľstva v Pochabanoch č. 23. zo dňa 07.06.2019 v súlade s ustanovením § 9a ods. 1 písm. c) zákona SNR č. 138/1991 Zb. o majetku obcí v znení neskorších predpisov a s ohľadom na znalecký posudok č. 24/2019, zo dňa 18.02.2019, ktorý vypracoval Ing. Igor Šinský.

4) Lehota na doručovanie cenových ponúk záujemcov sa stanovuje do 16.08.2019 do 12.00 hodiny.

5) Cenovú ponuku žiadame predložiť v podateľni Obecného úradu v Pochabanoch, alebo poštou na adresu: Obec Pochabany, Pochabany č. 24, 956 38 Pochabany, tak, aby bola zaevidovaná v podateľni Obecného úradu v Pochabanoch do 16.08.2019 do 12.00 h.

6) Cenová ponuka musí byť predložená písomne v slovenskom jazyku v zalepenej obálke, viditeľne označenej heslom: „**ZÁMER PRIAMEHO PREDAJA č. 3/2019 – NEOTVÁRAŤ“**.

7) Cenová ponuka záujemcu musí obsahovať:

a) Označenie záujemcu:

- u fyzickej osoby: meno, priezvisko, titul, rodné priezvisko, rodné číslo, dátum narodenia, miesto trvalého pobytu, štátnu príslušnosť, stav a telefónne číslo. Ak je záujemca ženatý/vydatá aj meno, priezvisko, titul, rodné priezvisko, rodné číslo, dátum narodenia, miesto trvalého pobytu a štátnu príslušnosť manželky/manžela.

- u právnickej osoby: obchodné meno, sídlo, identifikačné číslo, meno osoby/osôb, ktorá/é sú štatutárnym orgánom, označenie registra, ktorý právnickú osobu zapísal a číslo zápisu.

b) Označenie nehnuteľnosti – pozemku (predmetu kúpy), a to: číslo parcely, druh pozemku, výmeru a katastrálne územie.

c) Výšku ponúknutej kúpnej ceny za pozemok.

d) Účel využitia nehnuteľnosti – pozemku.

e) Čestné vyhlásenie záujemcu:

- fyzická osoba, že nie je osobou uvedenou v § 9a ods. 6 zákona SNR č. 138/1991 Zb. o majetku obcí v znení neskorších predpisov. V prípade, ak je záujemca ženatý/vydatá, čestné vyhlásenie sa vyžaduje aj od manželky/ manžela.

- právnická osoba, že zakladateľom, vlastníkom obchodného podielu, štatutárnym orgánom alebo členom štatutárneho orgánu, členom riadiaceho, výkonného alebo dozorného orgánu nie je osoba uvedená v § 9a ods. 7 zákona SNR č. 138/1991 Zb. o majetku obcí v znení neskorších predpisov.

f) Vyhlásenie – súhlas záujemcu so spracovaním osobných údajov podľa § 7 Zákona NR SR č. 428/2002 Z. z. o ochrane osobných údajov v znení neskorších predpisov. V prípade, ak je záujemca ženatý/vydatá, vyhlásenie sa vyžaduje aj od manželky/manžela.

g) Vyhlásenie záujemcu, že v prípade, ak bude jeho cenová ponuka vyhodnotená ako najvýhodnejšia a obecné zastupiteľstvo mu schváli priamy predaj predmetného pozemku, bude znášať všetky náklady spojené s prevodom (t.j. správny poplatok z návrhu na vklad vlastníckeho práva do katastra nehnuteľností), ako aj náklady, ktoré vznikli obci v súvislosti s priamym predajom (t.j. pomernú časť nákladov na vyhotovenie znaleckého posudku vo výške 75,00 eur, a pod.).

8) Predloženú cenovú ponuku je možné meniť, dopĺňať alebo odvolať iba do termínu stanoveného na predkladanie cenových ponúk záujemcov. Každý záujemca môže predložiť iba jednu cenovú ponuku. Ak záujemca podá viac cenových ponúk, všetky budú vylúčené z priameho predaja. Záujemca sa podaním svojej ponuky zaväzuje zachovávať mlčanlivosť o všetkých skutočnostiach, o ktorých sa dozvie v súvislosti s procesom získavania informácií ohľadom priameho predaja.

9) Obec Pochabany si vyhradzuje právo zmeniť podmienky priameho predaja, odmietnuť všetky predložené cenové ponuky, prípadne priamy predaj zrušiť.

10) Vyhodnotenie cenových ponúk záujemcov posúdi obecné zastupiteľstvo a rozhodne o priamom predaji majetku obce za cenu minimálne vo výške všeobecnej hodnoty majetku stanovenej podľa osobitného predpisu. Zmluvný prevod vlastníctva nehnuteľného majetku podlieha schváleniu obecným zastupiteľstvom.

11) Obec Pochabany si vyhradzuje právo určiť právnu formu realizácie priameho predaja kúpnou zmluvou.

12) V prípade záujmu bližšie informácie k organizácii priameho predaja, k predmetu zámeru priameho predaja majetku obce môžete získať na tel. č. 038 7695259 / 0948 758 656, e-mail: obecpochabany@gmail.com alebo osobne na Obecnom úrade v Pochabanoch, kde je zároveň možné nahliadnuť aj do znaleckého posudku.

V Pochabanoch, dňa 10.06.2019

Zámer predať predmetnú nehnuteľnosť je zverejnený:
- na úradnej tabuli obce Pochabany odo dňa 10.06.2019
- na internetovej stránke [www.obecpochabany.sk](http://www.obecpochabany.sk) odo dňa 10.06.2019

 Mária Štrbáková
 starostka obce